Programi IPA BNK Shqipëri-Kosovë 2014-2020

Njoftim paraprak mbi thirrjen e 2të për projekt propozime

Programi IPA BNK “Shqipëri-Kosovë 2014-2020” njofton se thirrja e 2të për projekt propozime do të shpallet në Dhjetor 2018 (indikative).

Totali i buxhetit në dispozicion për thirrjen e 2tëështë 2.040.000 € (kontributi i BE).

Thirrja do të fokusohet në Prioritetin Tematik dhe Objektivin Specifik të Programit si më poshtë:

* PT 1: Mbrojtja e mjedisit, promovimi i përshtatjes dhe zbutjes së ndryshimeve klimatike, parandalimi dhe menaxhimi i rrezikut.
* OS 1: Mbrojtja, ruajtja dhe valorizimi i burimeve mjedisore në zonën e Programit

Dhe do të targetojë në mënyrë indikative:

* Veprime për mbrojtjen dhe rritjen e biodiversitetit në lumenj, liqene dhe peizazhe të tjera ujore;
* Veprime për zvogëlimin e ndotjes së sipërfaqes së ujërave përmes menaxhimit të integruar të mbeturinave të ngurta në liqene dhe lumenj;
* Promovimin e të ashtuquajturave “koridore ujore” në zonën ndërkufitare;
* Veprime për të mbështetur pyllëzimin si dhe menaxhimin e integruar të peizazhit;
* Veprimet për restaurimin, mbrojtjen dhe menaxhimin efikas të zonave të mbrojtura natyrore;
* Inkurajimi i aktiviteteve ekonomike miqësore me mjedisin përmes veprimeve të partneritetit dhe rrjeteve ndërmjet autoriteteve lokale dhe rajonale nga të dy anët e kufirit për të adresuar çështjet mjedisore dhe për të siguruar pronësinë vendore;
* Promovimi i ndërgjegjësimit mjedisor dhe edukimit mbi rëndësinë e mbrojtjes së burimeve mjedisore;
* Mbështetje për ndërhyrje në shkallë të vogël në infrastrukturën mjedisore dhe prokurimin e pajisjeve;
* Hartimi i hartave ndërkufitare dhe sistemeve të integruara të monitorimit të mjedisit;
* Ndërhyrje në shkallë të vogël për nxitjen e energjisë së rinovueshme;

Çdo projekt duhet të ketë një **komponent thelbësor të infrastrukturës / investimit** që duhet të përbëjë të paktën 70% të vlerës totale të projektit.

Zona e lejuar e Programit është si në vijim:

* në Shqipëri: Qarku i Kukësit dhe Qarku i Lezhës
* në Kosovë: Rajoni Ekonomik Jugor dhe Rajoni Ekonomik Perëndimor.

Aplikantët potencialë inkurajohen të fillojnë përgatitjen e projekt ideve të tyre dhe të krijojnë partneritetet e tyre. Përveç kësaj, aplikantët potencialë këshillohen që të lexojnë me kujdes seksionet përkatëse të Programit të Bashkëpunimit mbi prioritetet, objektivat specifikë, rezultatet dhe aktivitetet indikative:

<https://ec.europa.eu/neighbourhood-enlargement/sites/near/files/pdf/kosovo/ipa/2015/2014_-_2020_ipa_cbc_albania-kosovo.pdf>

Objektivi i përgjithshëm i Programit BNK është të stimulojë një zhvillim më të balancuar, përfshirës dhe të qëndrueshëm socio-ekonomik të zonës ndërkufitare.

Strukturat e Programit do të organizojnë dy konsultime publike me aktorët lokalë para shpalljes së thirrjes, konkretisht:

* në Kukës, në datë 3 Dhjetor 2018 (vendi do të njoftohet së shpejti)
* në Prizren, në datë 4 Dhjetor 2018 (vendi do të njoftohet së shpejti)